

**Sajtótájékoztató**

Kapcsolattartó személy kérdések esetén: Stefan Horst +49 6027 509-106

**Az UTA fokozza a szervizkártyák használatának biztonságát**

* **További funkciók az online ügyfélportálon**
* **A kártya-korlátozások ügyfél általi kezelése**
* **Értesítés a rendelkezésre álló keret kimerítésekor**

**Kleinostheim – 7. 2017. szeptember Az UNION TANK Eckstein GmbH & Co. KG (UTA) fokozza a szervizkártya használatának biztonságát. Ennek érdekében bővítettük az ügyfeleinknek kizárólag az online ügyfélportálon rendelkezésre álló funkciók körét. Ügyfeleink mostantól online is behatárolhatják az UTA-tankkártya használatát.**

Ennek során az ügyfél saját igényeihez igazíthatja a szervizkártya használatának különböző paramétereit. Az online ügyfélportálon például meghatározhatja a naponta végrehajtható tranzakciók számát, az egyes tranzakciók összegét, és azt, hogy a kártyát mikor és melyik országban használhatják. A rendelkezésre álló keret aktuális állapota grafikus formában kerül kijelzésre A rendelkezésre álló keret kimerítése esetén az UTA ügyfél e-mailben egy értesítést kap. A beállítások egyes kártyákra, vagy egyidejűleg több UTA kártyára is elvégezhetőek.

„Ezzel a fejlesztéssel azon ügyfeleink kérésének teszünk eleget, akik az alkalmazás nagyobb rugalmasságát és az egyéni igényekhez szabhatóságát kívánják.” - hangsúlyozza Volker Huber, az UTA vezérigazgatója. „Az online bankügyletekhez hasonlóan ezek a limit beállítások itt is bármikor, nagyobb időráfordítás nélkül megváltoztathatók.” Ezért érhető el az UTA online ügyfélportál folyamatosan, a hét minden napján éjjel-nappal.

„Az ügyfél általi limit kezelés rugalmassága lényegesen hozzájárul a tankkártya biztonságának fokozásához és a kockázatok korlátozásához”, mondta Volker Huber. A további védelmi intézkedéseinkhez tartozik az eddig is alkalmazott PIN kód használata, a tranzakció felügyelet, a gyanús tevékenység esetén küldött figyelmeztetés és a kártya azonnali letiltása egy csalási kísérlet észlelésekor.

***Az UNION TANK Eckstein cégről***

*Az UNION TANK Eckstein GmbH & Co. KG (UTA) Európában a tankoló- és szervízkártyák vezető szolgáltatói közé tartozik. Az UTA kereskedelmi ügyfelei a kártyarendszer segítségével 40 európai ország több mint 54 000 állomásán készpénzmentesen és a kúthálózattól függetlenül tankolhatnak, valamint útközben további szolgáltatásokat is igénybe vehetnek. Ezekhez tartoznak többek között az autópálya használati díj elszámolása, a javítási szolgáltatások, a mentés és vontatás, valamint a forgalmi és az ásványolajadó visszatérítése. A vállalkozást 1963-ban Heinrich Eckstein alapította és ma az Edenred SA többségi tulajdonában van (51 százalék). Edenred a vállalkozásoknak, munkavállalóknak és üzletfeleknek kínált fizetési szolgáltatásaival a világpiacon vezető helyet foglal el.* *Az Eckstein- és van Dedem család részesedése az UTA-ban 34 százalékot tesz ki, további résztulajdonos a Daimler AG (15 százalék). Az UTA központjának székhelye Kleinostheim/Main. A közel 400 alkalmazottat foglalkoztató UTA csoport mintegy 2,6 milliárd euró éves forgalmat bonyolít le. Az UTA nemrég kapta meg a VerkehrsRundschau szakfolyóirat neves Image-Award díját a „Tankkártyák” kategóriában. Ezt a kitüntetést a Kleffmann piackutató intézet független piacelemzése alapján kétévente ítélik oda. www.uta.com*

**A levonat költségmentes, a bizonylat rendelkezésre bocsátandó.**

UNION TANK Eckstein GmbH & Co. KG, Stefan Horst, Head of Marketing

Heinrich-Eckstein-Straße 1, D-63801 Kleinostheim/Main, Telefon: +49 0 6027 509-106

E-Mail: stefan.horst@uta.com